**Radionica: Digitalni marketing i društveni mediji**

**Sarajevo, 30. i 31. juli 2018. godine**

**(Privredna/Gospodarska komora FBiH, Branislava Đurđeva br. 10, V sprat)**

Svrha radionice je unapređenje znanja o efikasnoj i praktičnoj primjeni digitalnih tehnologija i društvenih medija kao marketinških alata za preduzeća, nevladine organizacije i javne ustanove. Radionica je namijenjena top menadžerima, menadžerima i zaposlenicima u prodaji i marketingu, te predstavnicima institucija i nevladinih organizacija zaduženih za marketing i promociju.

Radionica je koncipirana na način da se kombinuju teoretska i praktična znanja, kroz intenzivni i samostalni rad učesnika na praktičnim primjerima. Svi učesnici će raditi na individualnom projektu - praktičnom zadatku (social media kampanja) uz mentorstvo predavača. Za radionicu nije potrebno posebno predznanje o informacionim tehnologijama.

Ciljevi radionice:

* Razumijevanje savremene prakse digitalnog marketinga i upoznavanje sa savremenim trendovima i dobrim praksama,
* Upoznavanje sa metodologijom razvoja planova marketing kampanja putem društvenih medija i implementacijom marketing kampanja,
* Upoznavanje sa najznačajnijim alatima društvenih medija i njihovom praktičnom primjenom u biznisu,
* Primjena efikasnih tehnika u oglašavanju i komuniciranju putem društvenih medija.

**Predavači: Suada Peštek i Almir Peštek**

Suada Peštek je ekonomistica sa 20 godina iskustva u marketing i medijskoj industriji. Direktorica je Radio Sarajeva i portala radiosarajevo.ba koji je jedan od najposjećenijih portala u BiH. Od 1998. godine radi i u marketing agenciji Fabrika, gdje je trenutno na poziciji direktorice finansija. Suada ima veliko iskustvo u planiranju i implementaciji marketing kampanja, a posebno u oblasti digitalnog marketinga i društvenih medija. Suada je i certificirani coach i NLP praktičar (neuro lingvističko programiranje).

Prof. dr Almir Peštek je profesor na Katedri za marketing Ekonomskog fakulteta u Sarajevu. Almir ima bogato predavačko i konsultantsko iskustvo iz oblasti biznisa i marketinga i autor je više naučnih i stručnih radova i knjiga, te predaje predmete "E-Business i New Media" i "Integrated Marketing Communications" na Univerzitetu RISEBA u Rigi, Latvija i "Social Media Marketing" na Vienna University of Economics and Business u Beču, Austrija, a predavao je i u SAD, Italiji i Sloveniji. Almir je stipendista Fulbright postdoktorskog programa i proveo je akademsku 2014/15. godinu na Loyola University Chicago - Quinlan School of Business.

**Agenda radionice**

**Ponedjeljak, 30.07.2018. godine**

|  |  |
| --- | --- |
| 09.30 - 10.00 | *Registracija* |
| 10.00 - 11.30 | * Digitalna transformacija biznisa * Digitalni i tradicionalni mediji * Trendovi u digitalnom marketingu * Pregled savremenih digitalnih alata i njihova praktična primjena u marketingu - Web, E-mail, mobile, Web 2.0 alati (Facebook, Twitter, Youtube, Instagram, Pinterest, Linkedin, blogging, wiki, i drugi) |
| 11.30 - 11.45 | *Kafe pauza* |
| 11.45 - 13.15 | * Planiranje i implementacija uspješnih kampanja digitalnog marketinga * Content Management - Efikasno kreiranje i upravljanje sadržajima * Analiza dobrih praksi u digitalnom marketingu i primjeni društvenih medija |
| 13.15 - 14.00 | *Pauza za ručak* |
| 14.00 - 16.00 | * Optimizacija pretraživača (search engine optimization, SEO) i marketing putem pretraživača (search engine marketing, SEM) * Promocija sadržaja i kontekstualno oglašavanje (Google Display, Google Adwords i Facebook oglašavanje) * Praćenje uspješnosti i analitika (Google Analytics, Facebook Insights, itd) * Prikaz platformi za efikasno upravljanje kampanjama (Social Bakers, Hootsuite, Mention, itd) * Razvoj odnosa sa klijentima i prikaz alata za upravljanje odnosima sa klijentima   *Refleksija na tok seminara, Pitanja i odgovori* |

**Utorak, 31.07.2018. godine**

|  |  |
| --- | --- |
| 10.00 - 11.30 | * Digital marketing lab: Praktičan rad na projektu   + Analiza okruženja   + Planiranje kampanje digitalnog marketinga   + Razvoj sadržaja   + Implementacija kampanje   + Mjerenje rezultata i analitika |
| 11.30 - 11.45 | *Kafe pauza* |
| 11.45 - 13.15 | * Digital marketing lab: Praktičan rad na projektu (nastavak) |
| 13.15 - 14.00 | *Pauza za ručak* |
| 14.00 - 16.00 | * Prezentacija rezultata individualnih projekata   *Evaluacija seminara* |